# Финансово-икономически анализ

По окончателен отчет за 2015 г. „Български пощи” EAД реализира нетна загуба в размер на 2 505 хил. лв. при нетна загуба 4 526 хил. лв. за 2014 г. Намалението на загубата в сравнение с 2014 г. се дължи на реализирани в повече 1 784 хил. лв. приходи и по-малко с 216 хил. лв. разходи. Начислената за 2015 г. прогнозна компенсация за понесената несправедлива финансова тежест от задължението за предоставяне на универсалната пощенска услуга е в размер на 15 000 хил. лв.

Неизпълнението на планираната печалба преди данъци се дължи на неизпълнение на общите приходи с 2.1%(3 189 хил. лв.). От предвидените 7 000 хил. лв. в бизнес план 2015 г. приходи от продажба на неоперативни активи, реализираните са в размер на 1 040 хил. лв. Отчетени са 3 828хил. лв. приходи над планираните, от изходящи пощенски пратки за чужбина и от разплащане с чуждите пощенски администрации за писма и колети.

Планираната компенсация за понесената несправедлива финансова тежест от задължението за предоставяне на универсалната пощенска услуга за 2015 г. е 16645хил.лв**.**

|  |  |
| --- | --- |
| **Отчет за приходи и разходи** |   |
| *(хил. лв.)* | **FY 2015** | **FY2014** | **FY 2015** |
|   |   |   | бюджет |
| **Оперативни приходи** |  |  |  |
| универсална услуга  | 50 087 | 48 050 | 46 467 |
| неуниверсални услуги | 18 264 | 18 813 | 18 491 |
| други дейности | 62 907 | 63 915 | 68 758 |
|   | **131 258** | **130 778** | **133 716** |
| **Оперативни разходи** |  |  |  |
| Разходи за материали | 8 731 | 9 425 | 10 306 |
| Разходи за външни услуги | 38 105 | 37 049 | 36 190 |
| Разходи за амортизации | 4 673 | 5 303 | 4 661 |
| Разходи за възнаграждения | 69 108 | 67 885 | 68 144 |
| Разходи за осиг. и надбавки | 18 182 | 18 105 | 18 096 |
| Други разходи | 6 798 | 7 203 | 7 100 |
| Суми с корективен характер | 2 554  | 2 840 | 2 906 |
|   | **148 151** |  **147 810** | **147 403** |
| **Оперативна печалба/загуба (EBIT)** | **(16 893)** |  **(17 032)** | **(13 687)** |
| Приходи от финансирания | 140 | 278 | 64 |
| Финансови приходи | 2 783 | 1 935 | 1 945 |
| Финансови разходи | 3 661 | 4 219 | 3 297 |
| **Печалба/загуба преди данъци** | **(17 631)** |  **(19 038)** | **(14 975)** |
| Прогнозна компенсация УПУ | 15 000 | 14 406 | 16 645 |
| **Печалба/загуба след компенсация** | **(2 631)** | **(4 632)** | **1 670** |
| Разходи за данъци | 126 | 106 |  |
| **Печалба/загуба след данъци** | **(2 505)** |  **(4 526)** | **1 670** |

**5.1. Оперативни приходи**

Оперативните приходи са завишени с 0,4% (479 хил. лв.) в сравнение с 2014 г., основно от: завишени приходи от разплащане с чуждите пощенски администрации за входящ трафик; завишени приходи от пощенски пратки за чужбина с предимство, препоръчани. В останалите групи приходи, продължава тенденцията на намаление на приходите от УПУ за страната, пряка пощенска реклама, парични преводи, куриерски услуги за чужбина, изплатени пенсии, приходи по договора с БТК АД (VIVACOM), търговска дейности, от наеми и почивни бази; Намаление на приходи от производствена дейност отчита и СП „БФН”.

* Приходите о**т изходящи пощенски пратки за чужбина** са увеличени с 17.0% (3041хил.лв.) в сравнение с 2014 г. Приходите от пощенски пратки за чужбина заемат 41.0% от общите приходи на универсалната пощенска услуга. Трафика на писмовните пратки бележи ръст от 9.6%, като значително увеличение от 38.8% има при пратките „с предимство”. Преизпълнението на планираните приходи от групата е с 13.9% (2 553 хил. лв.);
* Приходите о**т разплащане с чуждите пощенски администрации** са увеличени с 4.4% (465 хил.лв.) в сравнение с 2014 г.
* Приходите от **куриерски услуги за страната**, бележат ръст от 4.2% (121 хил. лв.) в сравнение с 2014 г. Увеличението на трафика е в размер на 10.9% (121 хил. бр.). Неизпълнение на планираните приходи с 0.6% (19 хил. лв.);
* Продължава тенденцията на намаление на приходите от **пощенски пратки за страната**, препоръчани и непрепоръчани, достъп до мрежа и пощенски марки с общо намаление в размер на 1 471 хил. лв. в сравнение с 2014г. Неизпълнението на планираните приходи от тази група приходи е в размер на 210 хил. лв.;
* С 10.4%(548 хил. лв.) намаляват приходите от **парични преводи за страната** в сравнение с 2014 г. и неизпълнение на планираните с 7.2% (368 хил. лв.), в резултат на намаление на трафика с 14.8% (287 хил. бр.);
* Намаление на приходите от **куриерски услуги за чужбина**, с 11.8% (122 хил. лв.) в сравнение с 2014 г. Намалението на трафика е в размер на 16.0% (3 хил. бр.). Неизпълнение на планираните приходи с 17.4% (192 хил. лв.);
* Приходите от **пряка пощенска реклама** намаляват с 15.1% (185 хил. лв.), в сравнение с предходната година и с 16.4% (204 хил. лв.) неизпълнение на планираните приходи. Трафичните обеми намаляват с 27.3% (1 743 хил. бр.);
* Приходите от изплатени пенсии и пенсионни записи са намалени с 3.5% (1 099хил.лв.) Намаление с 8.4 % (1 114 хил. бр.) на пенсиите получени в офисите на Български пощи” ЕАД в сравнение с 2014 г. Неизпълнение на планираните приходи с 0.6% (179 хил. лв.);
* Намаление с 7.9% (248 хил. лв.) на приходите по **договора с БТК АД** (VIVACOM), за инкасирани задължения за стационарни и мобилни телефони и кабински разговори за страната и чужбина, в резултат на намаление на инкасираните разписки с 9.0% (590хил.бр.) и на разговорите от кабина с 30.4% (147 хил. бр.). Неизпълнение с 6.2% (190хил.лв.) на планираните приходи по договора за 2015 г.;
* В групата на приходите от други дейности се отчитат приходи от продажба на неоперативни активи, от наеми, приходи от почивните бази, комисионна ваучери за храна и такса за обработването на ваучерите, възстановени съдебни решения и др. Намалението на приходите в тази група е с 35.0% (1 501 хил. лв.), в сравнение с 2014 г., от продадени по-малко неоперативни активи. Неизпълнението на планираните приходи е с 66.3% (5 492хил. лв.);
* Намаление с 3.1 % (117 хил. лв.) в сравнение с периода на предходната година се отчита при **търговската дейност** (продажба на търговски стоки в ПС). Неизпълнението на планираните е в размер на 4.2% (162 хил. лв.);
* Приходите от **производствената дейност на СП „БФН”** намаляват с 12.1% (95 хил. лв.) в сравнение с предходната година. Неизпълнението на планираните приходи е в размер на 4.0% (29 хил. лв.);
* Приходите от продажба на винетни стикери са намалени само с 4.5% (39 хил. лв.) спрямо 2014 г. По-малко с 88 хил. лв. са приходите в сравнение с планираните за 2015 г.;
* В размер на 38.5% (245 хил. лв) е увеличението на приходите от услугата безадресна доставка и реклама, в сравнение с 2014 г. Трафика е увеличен с 66.5% (19 139 хил. бр.);
* Приходите по договори с ВиК за инкасиране задължения на абонати са увеличени с 8.4% (193 хил. лв.), спрямо 2014 г. в резултат на завишен трафик с 5.5% (531 хил. бр.). Отчетено е преизпълнение на планираните приходи с 113хил. лв.;
* **Договор с АСП - социални помощи.** увеличени приходи с 10.0% (50 хил. лв.), в сравнение с отчета за предходната година и с 7,5% (38 хил. лв.) в сравнение с планираните. Отчетено е намаление на трафика с 4.9% (82хил.бр.);
* Приходите от продажба на билети и изплащане на печалби на националната лотария по договора с Ню Геймс се увеличават ежемесечно. За 2015 г. са отчетени 2 588 хил. лв.

Изпълнението на **планираните оперативни приходи** за 2015г., е на 98.2%, и по групи услуги е както следва:

* **Универсална пощенска услуга**, 8.0% над планираните, в резултат на постъпили в повече приходи от изходящи пощенски пратки за чужбина и приходи от разплащане с с чуждите пощенски администрации;
* **Неуниверсални пощенски услуги**, неизпълнение с 1.2%, от изходящи куриерски пратки за страната и чужбина , парични преводи, пряка пощенска реклама;
* **Други дейности и договори за възложителство**, неизпълнение с 8.5% в резултат на по-малко приходи от изплатени пенсии, от продажба на неоперативни активи, продажба на винетни стикери, разпространение на печата, договора с БТК АД (VIVACOM), продажба на стоки за бита, марка с персонализирана винетка, производствена дейност на СП „БФН”.

**5.2.Оперативни разходи**

По окончателен отчет за 2015 г. **оперативните разходи** са увеличени с 0.2% (343 хил. лв.) в сравнение с 2014 г.

Намаление е отчетено във всички групи разходи, с изключение на разходите за външни услуги, възнаграждения и социални осигуровки и надбавки.

Разходи за **външни услуги**

Завишение в сравнение с 2014 г. имат: Разходите по разплащане с чуждите пощенски администрации (+1 798 хил. лв.); нает транспорт (+383 хил. лв.); външни услуги за транспортни средства (+145хил. лв.), обучение и квалификация (+40хил.лв.);.

Намаление в групата имат: разходи за охрана (-535 хил. лв.); текущи ремонти на сгради, машини и апарати (-290 хил. лв.); застраховки (-157 хил. лв.); телефонни услуги (-223хил. лв.), консултантски услуги (-23 хил. лв.), разходи за топлоенергия (-10 хил. лв.);.

Завишението на разходите за **възнаграждения** се дължи на увеличена минимална работна заплата и провизии за обезщетения актюерски доклад МСФО 19.

Разходи за **материали**

Намаление на: ГСМ (- 259 хил. лв.); канцеларски материали (- 256 хил. лв.); материали за сгради, за принтерни и компютърни консумативи и за производствена дейност на СП „БФН” (- 277 хил. лв.); инвентарни предмети (-179 хил. лв.); материали за отопление (-118 хил. лв.

Увеличение в групата имат: електроенергия (+298 хил. лв.); материали за транспортни средства (+232 хил. лв); резервни части за компютърна техника (+32 хил. лв.); формуляри (+ 9 хил. лв.).

 Групата „Други разходи” по окончателен отчет за 2015 г. е намалена с 5.6% (405 хил. лв.) в сравнение с предходната година. Намалението е в показателите глоби и неустойки, командировки в страната, разлики по ДДС. Реализирана е икономия в размер на 4.3% (302 хил. лв.) в сравнение с планираните за периода „Други разходи”

|  |  |  |  |
| --- | --- | --- | --- |
| **Оперативни разходи** | **FY2015** | **FY2014** | **FY2015** |
| *(хил. лв.)* |  |  | Бюджет |
| Разходи за материали | 8 731 | 9 425 | 10 306 |
| Разходи за външни услуги | 38 105 | 37 049 | 36 190 |
| Разходи за амортизации | 4 673 | 5 303 | 4 661 |
| Разходи за възнаграждения | 69 108 | 67 885 | 68 144 |
| Разходи за осигуровки и надбавки | 18 182 | 18 105 | 18 096 |
| Други разходи | 6 798 | 7 203 | 7 100 |
| Суми с корективен характер | 2 554  | 2 840 | 2 906 |
|   | **148 151** |  **147 810** | **147 403** |

Отчетено е намаление на финансовите разходи в сравнение с 2014 г. Причина за това е намаление на разходите за лихви по кредити и финансови лизинги, оптимизиране броя на банковите сметки в Инвестбанк обслужващи ЮИР и предоговорени банкови такси и комисионни.

***Забележка****: Анализът съдържа данни от* ***нерекласифициран*** *окончателен отчет за 2015г.*

5.3.Трафик

Към 31.12.2015г., предоставените от „Български пощи” ЕАД услуги от универсалната пощенска услуга са 24 523 хил. броя. Спрямо същият период на предходната година, универсалната пощенска услуга отчита намаление от 1.7%, резултат от отчетените в по-малко услуги за страната.

|  |  |  |  |  |  |
| --- | --- | --- | --- | --- | --- |
|  **ПОКАЗАТЕЛИ** **Трафик (хил. броя)** | Отчетен период | БизнесПлан | 1/2 (%) | съответен период на предходна година | 1/3 (%) |
| **Универсална пощенска услуга за страната** | **20 036** | **19 067** | **105,1%** | **20 848** | **96,1%** |
| - коресп. печатни произв.и малки пакети до 2кг. | 19 697 | 18 692 | 105,4% | 20 455 | 96,3% |
| - колети до 20 кг. | 339 | 375 | 90,4% | 393 | 86,3% |
| **Универсална пощенска услуга за чужбина** | **4 496** | **4 236** | **106,1%** | **4 102** | **109,6%** |
| - коресп. печатни произв.и малки пакети до 2кг. | 4 440 | 4 180 | 106,2% | 4 050 | 109,6% |
| - колети до 20 кг. | 56 | 56 | 100,0% | 52 | 107,7% |
| **Неуниверсална пощенска услуга** | **27 025** | **31 160** | **86,7%** | **30 343** | **89,1%** |
| - парични преводи | 1 658 | 1 930 | 85,9% | 1 931 | 85,9% |
| - вътрешни и международни куриерски услуги  | 1 251 | 1 300 | 96,2% | 1 127 | 111,0% |
| - хибридни пратки | 19 422 | 21 290 | 91,2% | 20 832 | 93,2% |
| - пряка пощенска реклама | 4 661 | 6 640 | 70,2% | 6 351 | 73,4% |

Универсалната пощенска услуга за страната представлява 81.7% от общия обем. Към месец декември са реализирани 20,036 хил. броя, като спрямо същия период на предходната година намалението е 3.9%, главно от намалението на писмовните пратки за страната.

 За периода, състоянието на услугите в групата на писмовните пратки, чийто дял в универсалната услуга за страната е 98.3% е следното:

- намаление от 3.9% на общия обем на кореспондентските пратки „без предимство”;

- намаление от 1.3% на обема на препоръчаните кореспондентски пратки „без предимство”;

- намаление на малките пакети „без предимство” с 16.7% и 18.9%, съответно при не- препоръчаните и при препоръчаните пратки;

- намаление от 6.1% на печатните произведения „без предимство”;

- ръст от 40.6% на писмовните пратки ”с предимство”. Услугата като цяло е с минимално търсене, като относителният дял на пратките „с предимство” е едва 1.1%.

Групата на колетите за страната е с малък относителен дял, 1.7% от обема на универсалната услуга за страната, като спрямо същия период на 2014г. се отчита спад в обемите от 14.3%.

**УПУ за чужбина** представлява 18.3% от общия обем на универсалната услуга. Групата на писмовните пратки бележи ръст от 9.6%, като значително увеличение от 38.8% има при пратките „с предимство”. Причината е промяна в Правилника на ВПС от 2014г., според който препоръчаните пратки трябва да се подават като пратки „с предимство”. Колетите за чужбина отчитат ръст от 7.4%.

**Неуниверсалните пощенски услуги**, предоставяни от “Български пощи” ЕАД включват: пряка пощенска реклама, вътрешни и международни парични преводи, вътрешни и международни куриерски услуги, бюро факс услуги, хибридна поща и услугата “Телепоща”.

Към месец декември на 2015г., групата на неуниверсалните пощенски услуги отчита намаление от 10.9% спрямо същия период на 2014г., като състоянието на услугите в групата е следното:

- намаление от 14.8% на паричните преводи;

- увеличение от 11% на предоставените вътрешни и международни куриерски услуги;

- намаление от 7.2% на обемите на услугата „хибридна поща” и

- намаление от 27.3% на услугата „пряка пощенска реклама”.

 ДЕЯН ДЪНЕШКИ

ГЛАВЕН ИЗПЪЛНИТЕЛЕН ДИРЕКТОР

30.03.2016 г.